UAC ออกหุ้นกู้ 500 ลบ.อายุ 1 ปี 11 เดือน ดอกเบี้ยคงที่ 5.30%
UAC ออกหุ้นกู้ 500 ลบ.อายุ 1 ปี 11 เดือน ดอกเบี้ยคงที่ 5.30% ขาย 24-25 พ.ค.ผ่านบล.โนมูระ พัฒนสิน ซึ่งเป็นผู้จัดการการจัดจำหน่ายหุ้นกู้
25 พ.ค. 2559

บริษัท ยูเอซี โกลบอล จำกัด (มหาชน)หรือ UAC ได้ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 500 ล้านบาท อายุ 1 ปี 11 เดือน 29 วัน ครบกำหนดไถ่ถอนปีพ.ศ. 2561 กำหนดอัตราดอกเบี้ยคงที่ร้อยละ 5.30 ต่อปี
กำหนดเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ผ่านบล.โนมูระ พัฒนสิน ซึ่งเป็นผู้จัดการการจัดจำหน่ายหุ้นกู้ เปิดจองซื้อระหว่างวันที่ 24-25 พ.ค.59
ทั้งนี้ บริษัทจะนำเงินที่ได้จากการเสนอขายหุ้นกู้ครั้งนี้เพื่อเป็นเงินทุนหมุนเวียนในการดำเนินงานและรองรับการขยายธุรกิจของบริษัท และ/หรือ พัฒนาโครงการของบริษัท และ/หรือ ชำระคืนเงินกู้ยืมของบริษัท